cyanic-selkie/wikianc huggingface dataset:
Քշիշտոֆ Պենդերեցկի
Կենսագրություն
Պենդերեցկու երրորդ օպերայի՝ Սև դիմակի համաշխարհային պրեմիերան, տեղի է ունեցել 1986 թ. Զալցբուրգի փառատոնում։ 1987 թ. արժանացել է Իսրայելի Կառլ-Վոլֆ հիմնադրամի մրցանակին։
1988 Պենդերեցկին ստացել է Գրեմի մրցանակ իր Թիվ 2 թավջութակի կոնցերտի (մենակատար՝ Մստիսլավ Ռոստրոպովիչ) համար, որ ձայնագրել է Էրատո ստուդիան։ 1989 թ. նոյեմբերին Լորին Մաազելը ղեկավարել է Պենդերեցկու Թիվ 4 սիմֆոնիան՝ գրված Ֆրանսիայի կառավարության պատվերով, ֆրանսիական հեղափոխության 200-ամյակի առթիվ։ Նույն ստեղծագործությունը 1992 թ. արժանացել է Լուիսվիլի համալսարանի Գրոմայեր երաժշտական կոմպոզիցիայի մրցանակին։
1996 թ. դեկտեմբերին Քշիշտոֆ Պենդերեցկին ավարտել է իր նոր աշխատանքը՝ Երուսաղեմի յոթ դարպասները, որով նախատեսվել է եզրափակել Երուսաղեմի 3000-ամյակի տոնակատարությունները։ Պրեմիերան կայացել է 1997-ին, Երուսաղեմում։ Նույն թվականին կոմպոզիտորն արժանացել է Բյուրեղյա մրցանակի Դավոսում (Շվեյցարիա)։ 1997-ին Մոսկվայում կայացել է Օրհներգ Սուրբ Դանիիլին ստեղծագործության համաշխարհային պրեմիերան, պատվիրված Մոսկվայի Հեռուստատեսության վեցերորդ ալիքի կողմից, ի նշանավորումն Մոսկվայի հիմնադրման 850-ամյակի։ Հաջորդ տարվա հուլիսի կայացել է նրա Credo ստեղծագործության համաշխարհային պրեմիերան Յուջինում (Օրեգոն, ԱՄՆ) կայացած Բախի փառատոնում։ 1999 Քշիշտոֆ Պենդերեցկին ստացել է երկու Գրեմի մրցանակ Լավագույն ժամանակակից դասական կոմպոզիցիայի համար (Ջութակի կոնցերտ թիվ 2 - Metamorphosen, մենակատար՝ Անն-Սոֆի Մութեր)։ 2000-ին Պենդերեցկին ստացել է «Լավագույն ապրող կոմպոզիտոր» մրցանակը Կաննի ձայնասկավառակների և երաժշտական հրատարակությունների միջազգային շուկայում։ Պենդերեցկու Ջութակի և դաշնամուրի սոնատի պրեմիերան իրականացրել են Անն-Սոֆի Մութերը և Լամբերթ Օրքիսը Բարբիքանում (Լոնդոն, 2000)։ Վիեննայի երաժշտական ընկերակցության համերգասրահի պատվերով գրված Սեքստետա առաջին անգամ կատարվել է նույն թվականին, Վիեննայում (կատարողներ՝ Մստիսլավ Ռոստրոպովիչ, Յուրի Բաշմետ, Յուլիան Ռախլին, Դմիտրի Ալեքսեև, Ռադովան Վլատկովիչ և Փոլ Մեյեր)։
2001 թ. հունվարին Պենդերեցկին ավարտել է իր Concerto grosso-ն երեք թավջութակի համար, որի պրեմիերան կայացել է հունիսին, Տոկիոյում (դիրիժոր՝ Շառլ Դյուտուա, կատարողներ՝ Բորիս Պերգամենշչիկով, Հան-Նա Չան և Թրուլս Մյորք)։ 2001 թ. Պենդերեցկին ստացել է հեղինակավոր Աստուրիայի արքայազնի արվեստի մրցանակը։ Նյու Յորքի Քարնեգի հոլի պատվերով գրված Դաշնամուրի կոնցերտի առաջին կատարումը կայացել է 2002-ի մայիսին՝ Էմանուել Աքսի և Ֆիլադելֆիայի նվագախմբի կողմից (դիրիժոր՝ Վոլֆգանգ Սավալիշ)։ Պենդերեցկին եղել է Համբուրգի Հյուսիս-գերմանական և Լայպցիգի Միջին-գերմանական ռադիո-հեռուստատեսության նվագախմբերի գլխավոր դիրիժորը։ 1987–1990 թթ. եղել է Կրակովի ֆիլհարմոնիկ նվագախմբի, իսկ 1992–2002 թթ.՝ Սան Խուանի (Պուերտո Ռիկո) Կազալսի անվան փառատոնի գեղարվեստական տնօրենը։ 1997-ին Պենդերեցկին եղել է Վարշավայի սիմֆոնիկ նվագախմբի երաժշտական տնօրենը։ 1998-ից Պեկինի երաժշտական փառատոնի գեղարվեստական խորհրդականն է, իսկ 2000 թ. հոկտեմբերից՝ Չինաստանի նորաստեղծ ֆիլհարմոնիկ նվագախմբի հյուրը դիրիժորը։
2005-ին Վիեննայի ֆիլհարմոնիկ նվագախումբը Սեիծի Օձավայի ղեկավարությամբ իրականացրել է Պենդերեցկու՝ թավջութակի և նվագախմբի գրված Largo-ի պրեմիերան (մենակատար՝ Մստիսլավ Ռոտրոպովիչ), գրված Վիեննայի երաժշտական ընկերակցության պատվերով։ Նույն տարում Լյուքսեմբուրգում կայացել է Սիմֆոնիա թիվ 8-ի պրեմիերան, որ պատվիրել է Լյուքսեմբուրգի կառավարությունը՝ ի նշանավորումն նոր Ժոզեֆին Շառլոտ ֆիլհարմոնիկ համերգասրահի բացման։ 2005 թ. Պենդերեցկի պարգևատրվել է «Արծաթե արծիվ» շքանշանով (Լեհաստանի բարձրագույն պարգևը), իսկ 2006-ին՝ Լատվիայի Երեք աստղ շքանշանով։
2007-ին կոմպոզիտորը դարձել է Սանկտ Պետերբուրգի Ռիմսկի-Կորսակովի անվան կոնսերվատորիայի, իսկ 2008-ին՝ Երևանի Կոմիտասի անվան պետական կոնսերվատորիայի պատվավոր պրոֆեսոր։ 2008 թվականին Քշիշտոֆ Պենդերեցկին ստացել է «Արծիվներ 2008» մրցանակը Անջեյ Վայդայի «Կատինյ» ֆիլմի երաժշտության համար։ 2009-ին Պենդերեցկին ստացել է ընդունել է Լյուքսեմբուրգի մեծ դքսի Արժանյաց շքանշանը և Պատվո շքանշան Հայաստանի Հանրապետության նախագահի կողմից։
2010 Վիեննայի երաժշտական ընկերակցության պատվերով գրել է Ջութակի և ալտի կրնկակ կոնցերտը ի նշանավորումն ընկերակցության 200-ամյակի։ Պրեմիերան կայացել է 2012-ն հոկտեմբեր 22-ին, Վիեննայում, Բավարիայի ռադիոյի նվագախմբի կատարմամբ, դիրիժոր՝ Մարիս Յանսոնս, մենակատարներ՝ Յանին Յանսեն (ջութակ) և Յուլիան Ռախլին (ալտ)։ Քշիշտոֆ Պենդերեցկին արժանացել է բազմաթիվ մրցանակների և պարգևների, որոնց թվում՝ Գերմանիայի Դաշնային Հանրապետության Արժանյաց շքանշանի մեծ խաչը բացառիկ ծառայությունների համար, Սուրբ Գևորգի ասպետական կարգը, Praemium Imperiale-ն, ՅՈՒՆԵՍԿՕ-ի միջազգային երաժշտական խորհրդի մրցանակը, Մոնակոյի իշխանության մշակութային Արժանյաց շքանշանը։ 1995 և 1996 թթ. նա արժանացել է հեռուստատեսության ակադեմիայի արվեստի և գիտության Էմմի մրցանակին։ Պենդերեցկու կյանքի և ստեղծագործության մասին նկարահանվել են բազմաթիվ վավերագրական կինոնկարներ։
2008 և 2014 թվականներին հյուրընկալվել է Հայաստանում, որտեղ կատարվել են նրա ստեղծագործությունները։
2009 թ. Հայաստանի Նախագահի հրամանագրով պարգևատրվել է Պատվո շքանշանով ։
2013 թ. նոյեմբերի 22-ին Հայաստանի Նախագահի հրամանագրով պարգևատրվել է «Հայրենիքին մատուցած ծառայությունների համար» 1-ին աստիճանի մեդալով
Արտաքին հղումներ
Կատեգորիա:Լեհ կոմպոզիտորներ Կատեգորիա:Պատվո շքանշանի ասպետներ (Հայաստան) Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ Կատեգորիա:«Էմմի» մրցանակի դափնեկիրներ Կատեգորիա:«Գրեմմի» մրցանակի դափնեկիրներ Կատեգորիա:Բեռլինի գեղարվեստի ակադեմիայի անդամներ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:20-րդ դարի դասական կոմպոզիտորներ Կատեգորիա:Լեհ դիրիժորներ Կատեգորիա:Լեհ մանկավարժներ Կատեգորիա:Լեհ ջութակահարներ
Ֆեդորովսկոե (գյուղ, Ռոսլավլսկի շրջան)
Ֆեդորովսկոե (Федоровское), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։
Էդմունդ Գվեն
Էդմունդ Գվեն (Edmund Gwenn, ի ծնե ազգանունը՝ Քելլեվեյ (Kellaway), ), բրիտանացի դերասան։ Կինոյում Էդմունդ Գվենի ամենահայտնի աշխատանքը Քրիս Քրինգլի դերն է «Հրաշք 34-րդ փողոցում» սուրբծննդյան ֆիլմում (1947), որի համար արժանացել է «Օսկար» և «Ոսկե գլոբուս» մրցանակների երկրորդ պլանի տղամարդու լավագույն դերակատարման համար։ Երկրորդ անգամ Էդմունդ Գվենը «Ոսկե գլոբուս» մրցանակի արժանացել և «Օսկարի» ներկայացվել է «Միստր 880» (1950) կատակերգական ֆիլմի համար։ Նա հայտնի է նաև նրանով, որ նկարահանվել է ռեժիսոր Ալֆրեդ Հիչքոքի չորս ֆիլմերում։
Որպես թատերական դերասան՝ Էդմունդ Գվենը Վեստ Էնդում և Բրոդվեյում մասնակցել է ժամանակակից դրամատուրգների, այդ թվում՝ Բեռնարդ Շոուի, Ջոն Գոլսուորսիի և Ջոն Բոյնթոն Փրիսթլիի բազմաթիվ ստեղծագործությունների բեմադրությունների։ Երկրորդ համաշխարհային պատերազմից հետո Էդմունդ Գվենն ապրել է Միացյալ Նահանգներում, որտեղ հաջող կարիերա է ծավալել Հոլիվուդում և Բրոդվեյում։
Կենսագրություն
Էդմունդ Գվենը ծնվել է 1877 թվականի սեպտեմբերի 26-ին Լոնդոնում, Ջոն և Քեթրին Քելեվեյների ընտանիքում։ Դերասանական կարիերան սկսել է Լոնդունում 1895 թվականին՝ Թագավորական քոլեջն ավարտելուց հետո ։ Իր խաղով Էդմունդ Գվենը գրավել է դրամատուրգ Բեռնարդ Շոուի ուշադրությունը, և վերջինս նրան դեր է տվել իր «Մարդ և գերմարդ» պիեսում, ապա ևս հինգ բեմադրություններում։ Էդմունդ Գվենի դերասանական կարիերան ընդհատվել է 1914 թվականին, երբ նա հայտնիվել է բրիտանական բանակի շարքերում Առաջին համաշխարհային պատերազմի տարիներին։ Պատերազմի ավարտից հետո Գվենը վերադարձել է թատրոնի բեմ, ինչպես նաև կատարել է նորամուտը կինոյում։
Իր կինոկարիերայի ընթացքում Էդմունդ Գվենը նկարահանվել է ավելի քան 80 կինոնկարներում, որոնցից առավել հայտնի են՝ «Դժբախտ Էնթոնին» (1936), «Հպարտություն և նախապաշարմունք» (1940), «Դևն ու միսս Ջոնսը» (1941), «Երկրային թագավորության բանալիները» (1944), «Նրա՛նք» (1954) և «Անախորժություններ Հարրիի հետ» (1955)։ 1948 թվականին դերասանն արժանացել է «Օսկար» մրցանակի «Հրաշք 34-րդ փողոցում» Քրիս Քրինգլի դերի համար, որը ծերունի է և իրեն համարում է Սանտա Կլաուս։ Մրցանակն ստանալուց հետո Էդմունդ Գվենը խոստովանել է. «Հիմա ես գիտեմ, որ Սանտա Կլաուսը գոյություն ունի»։ 1951 թվականին նա նորից ներկայացվել է Ամերիկյան կինոակադեմիայի մրցանակի «Միստր 880» ֆիմում կատարած դերի համար։
Արտաքին հղումներ
Կատեգորիա:Բրիտանացի դերասաններ Կատեգորիա:20-րդ դարի դերասաններ Կատեգորիա:Թոքաբորբից մահացածներ Կատեգորիա:Հոլիվուդյան փառքի ծառուղի Կատեգորիա:Օսկարակիրներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Բրիտանացի կինոդերասաններ Կատեգորիա:Երկրորդ պլանի լավագույն դերասան Օսկարի մրցանակակիրներ
Շևչենկովո (գյուղ, Նովի Բուգի շրջան)
Շևչենկովո (Шевченкове), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Շևչենկովո գյուղում բնակվում էր 1 228 մարդ։ Բնակավայրը զբաղեցնում է 1,41 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Նովի Բուգի շրջանի բնակավայրեր Կատեգորիա:Ուկրաինայի գյուղեր
Վլադիմիր Նաումով
Կենսագրություն
1992 թվականին Վլադիմիր Նաումովը դատապարտվել է 15 տարվա ազատազրկման՝ 8-ամյա աղջկա բռնաբարության համար։ Ավելի ուշ օրինակելի վարքի համար նա կրճատել է ժամկետը մինչև 12 տարի։ Բանտից հետո ամուսնացել է ու աշխատանքի ընդունվել։ Մի քանի տարի անց կատարել է մեկ այլ հանցագործություն։ 2006 թվականին Նաումովը փողոցում հանդիպել է մի աղջկա, իր հետ տարել՝ խոստանալով «ցույց տալ փոքրիկ գազանի», նրան տարել է ավտոտնակի մոտ և բռնաբարել։ Այդ ժամանակ բռնաբարը նրան չի սպանել, շոկոլադ է գնել և ավտոբուսով տուն ուղարկել՝ վճարելով ուղեվարձը։
2007 թվականի մարտի 19-ին Նաումովը 5-ամյա Պոլինա Մալկովային իր տուն էր տարել, բռնաբարել և սպանել դաժան ձևով, որից հետո մարմինը մեքենայով տարել էր քաղաք։ Նկատելով դստեր կորուստը՝ նրա ծնողները դիմել են ոստիկանություն։ Ավելի ուշ Պոլինայի հանդեպ հայտարարել են դաշնային հետաքննություն։ Մի քանի վկաներ պնդել են, որ Պոլինային տեսել են անծանոթ մարդու հետ։ Հետաքննությունը չի բացառել, որ աղջիկը կարող էր պեդոֆիլի զոհ դառնալ։ Ոստիկանությունը սկսել է ստուգել բոլոր նրանց, ովքեր դատապարտվել են սեռական հանցագործությունների համար, հատկապես անչափահասների նկատմամբ։ Կասկածյալների տներում խուզարկություն են իրականացրել, հարցաքննել նրանց հարազատներին ու ծանոթներին։ Ստուգել են Նաումովին, բայց նրա բնակարանում ոչ մի ապացույց չեն գտել։ Նրա կինը հաստատել է ալիբին՝ ասելով, որ նրանք միասին տանն են եղել։ Նաումովին ազատ են արձակել։
10 օր անց՝ 2007 թվականի մարտի 29-ին, Կրասնոյարսկում գտնվող անապատի վրա խաղացող երեխաները հայտնաբերել են Պոլինայի մարմինը։ Փորձաքննությունը ցույց է տվել, որ աղջիկը բռնաբարվել է և խեղդամահ եղել։  Այդ տարվա ապրիլին սկսվել է ստուգում։ Բոլոր կասկածյալներից վերցրել են արյան և սերմնահեղուկի նմուշներ և համեմատել աղջկա պատռված զուգագուլպաների վրա մնացած արյան ու սերմնահեղուկի հետ։ Ստուգումը տևել է մոտ մեկ տարի։ Ի վերջո, մեկ նմուշ համընկել է, այն Նաումովի գենետիկ նյութն էր։ Նաումովը ձերբակալվել է։ Գրեթե անմիջապես հետո նա խոստովանել է ոչ միայն Պոլինայի բռնաբարությունը և սպանությունը, այլև 2006 թվականին կատարված հանցագործությունը, թեև այդ դրվագով կասկածյալների թվում չի եղել։ 2009 թվականի նոյեմբերի 6-ին երկրամասի դատախազը հաստատել է մեղադրական եզրակացությունը և Կրասնոյարսկի երկրամասային դատարան է ուղարկել 36-ամյա Նաումովի նկատմամբ քրեական գործը՝ ըստ էության քննելու համար։ Նրան մեղադրել են սեռական բնույթի բռնի գործողություններ և մանկահասակ երեխաների բռնաբարություն, մանկահասակ Պոլինա Մալկովայի բռնաբարության և սեռական բնույթի բռնի գործողությունների հետ կապված սպանություն կատարելու համար ։
Դատ
Դատական փորձաքննությունը Նաումովին մեղսունակ է ճանաչել և հաշվետվություն է ներկայացրել իր գործողություններում։ Գործը փոխանցվել է դատարան։ Դրանից հետո մարդասպանը սկսել է ժխտել իր մասնակցությունը հանցագործություններին և պահանջել, որ իր գործը քննի երդվյալ ատենակալների դատարանը։ Դատարանում նա փորձել է իրեն խելացի տեսք հաղորդել, ակնոցներ հագցրել, ասում էր, որ բոլոր ապացույցները շինծու են, և ինքը տվյալ քրեական գործի նկատմամբ քննիչների անփույթ վերաբերմունքի զոհն է։ Սակայն երբ դատարանը հարցաքննել է նրա կնոջը, և նա հայտնել է, որ այդ օրը ինքը տանը չի եղել և իրեն հայտնի չէ, թե ինչով է զբաղվել ամուսինը, մոլագարի պահվածքն անմիջապես փոխվել է։
Ատենակալները Նաումովին մեղավոր են ճանաչել մեղադրանքի բոլոր կետերով։ 2010 թվականի մայիսի 24-ին Կրասնոյարսկի երկրամասային դատարանը ցմահ ազատազրկման է դատապարտել Վլադիմիր Նաումովին, որը մեղավոր էր ճանաչվել Պոլինա Մալկովայի բռնաբարության և սպանության, ինչպես նաև ևս մեկ աղջկա բռնաբարության մեջ, որի անունը չի նշվում ։ Ներկայումս Նաումովը պատիժ է կրում «Սև դելֆին» ուղղիչ գաղութում
Արտաքին հղումներ
Կատեգորիա:Ռուս հանցագործներ Կատեգորիա:Ռուս մարդասպաններ
Միկա Նյուտոն
Միկա Նյուտոն (իսկական անունը՝ Օքսանա Ստեֆանովնա Գրիցայ Оксана Стефанівна Грицай, ), ուկրաինացի երգչուհի և դերասան։
Կենսագրություն
Միկա Նյուտոնը ծնվել է ուկրաինական Բուրշտին քաղաքում 1986 թ. մարտի 5-ին։ 1995 թվականին սկսվում է Օքսանայի կարիերան։ Նա երաժշտական դպրոցում սովորել է նվագել դաշնամուր, որի հետ միասին նաև պարապել է վոկալ։
2002 թվականին «Սևծովյան խաղեր» փառատոնում հաղթել է, որից հետո պրոդյուսեր Յուրի Ֆալյոսը որոշեց համագործակցել նրա հետ։ Նույն տարում կնքվեց պայմանագիր և Միկա Նյուտոնը ընտրվեց Օքսանայի բեմական կեղծանուն։ Միկա ձայնագրեց իր առաջին հիթերը՝ «Փախչել» և «Անոմալիա» կատարումները։
2007 թ. սովորել է Անգլիայի Գլիֆորդի համալսարանում։ 2008 թ. ապրիլին հանուն խաղաղության Միկան ստեղծել է կազմակերպություն։
2011 թ. մասնակցել է Եվրատեսիլ 2011 երգի մրցույթին, որտեղ ներկայացրել է Angel (Հրեշտակ) երգը զբաղեցնելով 4-րդ հորիզոնականը 159 միավորով։
Կատեգորիա:Եվրատեսիլ 2011 երգի մրցույթ Կատեգորիա:21-րդ դարի երգչուհիներ Կատեգորիա:Ուկրաինացի երգչուհիներ Կատեգորիա:Ուկրաինացի դերասանուհիներ Կատեգորիա:Բեմական կեղծանուններ Կատեգորիա:Ուկրաինացի երաժիշտներ
Մուձ Յու
Մուձ Յու (Мудз-Ю), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեզեն գետի ձախ ափին՝ 492 կմ հեռավորության վրա։ Գետի երկարությունը 60 կմ է։
Մադրիդի թագավորական պալատ
Մադրիդի թագավորական պալատ (Palacio Real de Madrid), կամ Արևմտյան պալատ (Palacio de Oriente), Իսպանիայի թագավորների պաշտոնական նստավայրն է, որն օգտագործվում է հիմնականում պաշտոնական արարողությունների համար, քանի որ թագավորները սովորույթի համաձայն բնակվում են Սարսուելա Պալատում։
Մուձ Յու
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Մադրիդի թագավորական պալատ
Շինությունն իր երկրորդ անունը՝ Արևմտյան Պալատը, ստացել է Արևմտյան Հրապարակից, որի տարածքում է գտնվում նաև Թագավորական Թատրոնը։ Շինության պատշգամբներից մեկը նայում է այդ հրապարակին։
Ճարտարապետական տվյալներ
Տարածքով (135 000 ք.մ) և սենյակների քանակով (3418) համարվում է Արևմտյան Եվրոպայի ամենամեծ պալատը։ Պալատում հանգրվանում են պատմական ժառանգության և արվեստի եզակի նմուշներ՝ կտավներ, արձաններ, քանդակներ, գորգեր։
Մուձ Յու
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Climie Fisher
Climie Fisher, բրիտանական երաժշտական խումբ, Սայմոն Կլայմիի (վոկալ) և Ռոբ ֆիշերի (ստեղնաշարային գործիքներ) դուետ։
Ինչպես գրում է AllMusic երաժշտական կայքը, խումբը եղել է ներկայումս մոռացված 1980 թվականների վերջերի «Բրիտանական ներխուժումի» մի մասը, երբ այնպիսի բրիտանական խմբերը, ինչպիսին են «Johnny Hates Jazz»-ը, «Waterfront»-ը և «Curiosity Killed the Cat»-ը գրավել փոխել ամերիկյան հանդիսատեսին։
Մադրիդի թագավորական պալատ
Կառուցումը
Պալատը կառուցվել է Ֆելիպե V թագավորի հրամանով՝ 1734-ին հրդեհից ոչնչացած Ռեալ Ալկասար պալատի ավերակների վրա։ Շինարարությունը սկսվել է 1738 թ.՝ ճարտարապետ Ֆիլիպո Խուվարայի նախագծով, որը հետագայում վերջինիս աշակերտ Խուան Բաուտիստա Սակետտին ենթարկել է որոշակի փոփոխության։ Կառուցումն ավարտին է հասցրել, ինչպես նաև նրա զարդարման, երկրորդական շինությունների կառուցման և լայնացման գործն ավարտել է Ֆրանչեսկո Սաբատինին։
Climie Fisher
Մինչև «Climie Fisher» Ֆիշերը եղել է «Naked Eyes» դուետի մասնակից։ Կլայմին և Ֆիշերը հանդիպել են սեսիոն ձայնագրությունների ժամանակ Անգլիայում Abbey Road Studios-ում։ Միասին խորհրդակցելով ժամանակակից վատ պոպ-երաժշտության վերաբերյալ, նրանք որոշեցին աշխատել միասին։
Վարձելով պրոդյուսերներ, նրանք սկսեցիn աշխատել երգերի վրա։ Որոշ երգերում, այդ թվում նաև այն երկու երգերը որոնք ապագյում դարձան նրանց լավագույն հիթերը— «Love Changes (Everything)» և «Rise to the Occasion» — Կլայմին և Ֆիշերը օգնություն խնդրեցին երգերի հեղինակ Դենիս Մորգանից։
Մադրիդի թագավորական պալատ
Ծանոթագրություններ
Կատեգորիա:Մադրիդի պալատներ Կատեգորիա:Մադրիդի թանգարաններ Կատեգորիա:Մադրիդի տեսարժան վայրեր
Climie Fisher
Ամերիկայում դուետի ամենահայտնի երգը — «Love Changes (Everything)» երգն է։ Մեծ Բրիտանիայում այն գրավել է երկրորդ տեղ չարտում։
Խումբը բաժանվեց երկրորդ ալբոմից հետո, Coming In for the Kill (դուրս է եկել 1989 թվականին)։
1999 թվականին Ֆիշերը մահացավ։ Նա 39 տարեկան էր (Ըստ այլ տվյալների 42 տարեկան էր)։
Կատեգորիա:Դուետներ Կատեգորիա:Անգլիական փոփ խմբեր Կատեգորիա:1987 հիմնադրված երաժշտական խմբեր Կատեգորիա:1986 հիմնադրված երաժշտական խմբեր
Տիյի լա Կամպան
Տիյի լա Կամպան (Tilly-la-Campagne), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2014 թվականի դրությամբ կազմում է 159 մարդ, բնակչության խտությունը` 44.79 մարդ/կմ²։ Բնակավայրը զբաղեցնում է 3.55 կմ² տարածք։
Աշխարհագրություն
Գտնվում է Փարիզ քաղաքից 200 կմ արևմուտք, Կան քաղաքից` 10 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 85 աշխատունակ (15-64 տարեկան) բնակիչ, որոնցից ակտիվ էին 65-ը, իսկ ոչ ակտիվները` 20։ Ակտիվության ցուցանիշը կազմում է 76,5 %։ 65 աշխատունակ մարդկանցից աշխատել է 63 անձ (33 տղամարդ և 30 կին)։ Գործազուրկ են եղել 2 անձ (1 տղամարդ և 1 կին)։ 20 անաշխատունակներից 7-ը եղել են աշակերտներ կամ ուսանողներ, 8-ը` թոշակառուներ, իսկ 5-ը չեն աշխատել տարբեր պատճառներով ։
Աննա Կալմանովիչ
Աննա Անդրեևնա Կալմանովիչ (А́нна Андре́евна Кальмано́вич, ), գրող և հասարակական գործիչ։
Կենսագրություն և գործունեություն
Աննա Անդրեևնա Կալմանովիչն ամուսնացած է եղել հայտնի փաստաբան Սամուել Կալմանովիչի հետ։ Ամուսինները երեխաներ են ունեցել, բայց նրանց մասին ոչինչ հայտնի չէ։
1893 թվականին Աննա Կալմանովիչը հիմնադրել է հիվանդների խնամքով զբաղվող Սարատովի հրեական խնամակալություն բարեգործական հաստատությունը և եղել է դրա նախագահը մինչև 1904 թվականը։ 1904 թվականի դեկտեմբերին նա առաջին անգամ հրապարակային ելույթ է ունեցել Բեռլինում անցկացվող Կանանց միջազգային խորհրդի համագումարում։ Սևհարյուրակայինների հարձակման պատճառով Կալմանովիչները ստիպված են եղել փախչել արտերկիր։ Այնտեղ Աննա Կալմանովիչը մասնակցել է Կանանց միջազգային ընտրական միության համագումարներին և 1906 և 1908 թվականներին կանանց շարժման վերաբերյալ դասախոսություններ է կարդացել Շվեյցարիայում գտնվող ռուս աքսորյալների խմբի համար։ 1908 թվականին Կալմանովիչը վերադարձել է Ռուսաստան և դարձել Կանանց իրավահավասարության միության անդամ։ Նա հոդվածներ է գրել «Կանանց միություն» և «Կանանց տեղեկագիր» ամսագրերի համար ։ Եղել է «Կանանց իրավահավասարության համառուսական լիգայի» ակտիվիստներից ։ Աշխատելով կանանց շարժման բնագավառում` հաճախ ելույթներ է ունեցել Ռուսաստանում և արտերկրում անցկացվող կանանց միջազգային համագումարներում։ Նա մի շարք բրոշյուրներ է հրատարակել կանանց շարժման հարցերի վերաբերյալ («Կանանց շարժումը և դրա խնդիրները», «Կանանց շարժումը և կուսակցության վերաբերմունքը», «Անգլիացի սուֆրաժիստներ» և այլն)։ Համագործակցել է կանանց շարժման հետ կապված բազմաթիվ ռուսական և արտասահմանյան հրատարակությունների հետ։
Արտաքին հղումներ
Կատեգորիա:Ռուսական Կայսրության գրողներ Կատեգորիա:Ռուսական Կայսրության ֆեմինիստներ Կատեգորիա:Սուֆրաժիստներ Կատեգորիա:Ռուս գրողներ Կատեգորիա:Ռուս հասարակական գործիչներ Կատեգորիա:Ռուս ֆեմինիստներ
Վիլյանուևա ի Խելտրու
Վիլյանուևա ի Խելտրու (Vilanova i la Geltrú), մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Գառաֆ շրջանում։ Տարածքը կազմում է 33,99 կմ2։ Բնակչությունը՝ 66532 մարդ (2010 թվականի տվյալներով)։
Չան (Քղիի գավառ)
Չան, գյուղ Արևմտյան Հայաստանում, Էրզրումի վիլայեթի Քղիի գավառակում ։ Գտնվում էր Փերի գետի ձախակողմյան վտակներից մեկի ափին, սարավանդի վրա։
Պատմություն
Գյուղն ավերվել, իսկ բնակիչները թուրքերի ձեռքով տեղահանվել են 1915 թվականի Մեծ եղեռնի ժամանակ։
Բնակչություն
XX դարի սկզբին ուներ 30-35 տուն՝ 250 հայ (ըստ մեկ այլ աղբյուրի 130 տուն՝ 1100 հայ) բնակչով։
Տնտեսություն
Բնակչության հիմնական զբաղմունքը անասնապահություն, երկրագործություն, մեղվագուծություն, արհեստներն ու առևտուրն էր։
Պատմամշակութային կառույցներ
Չանն ուներ Ս. Մինաս անունով եկեղեցի, որը կառուցված էր 1059 թվականին։
Կրթություն
Գյուղն ուներ դպրոց ։
Ծանոթագրություններ
Կատեգորիա:Արևմտյան Հայաստանի գյուղեր
Ժուի լը Մուտիե
Ժուի լը Մուտիե (Jouy-le-Moutier), համայնք Ֆրանսիայի Իլ դը Ֆրանս երկրամասի Վալ դ՛Ուազ դեպարտամենտում։ Ընկած է Փարիզից մոտավորապես 30 կիլոմետր, դեպարտամենտի դե ֆակտո վարչական կենտրոնից՝ Սերժիից 4 կիլոմետր դեպի հյուսիս-արևմուտք ։ 2006 թվականի տվյալներով բնակչության թվաքանակը եղել է 18 230 : Հետագա տարիներին այդ ցուցանիշն աստիճանաբար նվազել է 2011 թվականին արդեն կազմել է 16.376 :
1978-79 NBA մրցաշրջան
1978-79 NBA մրցաշրջան, դարձել է Բասկետբոլի ազգային ասոցիացիայի 33-րդ մրցաշրջանը։ Մրցաշրջանի չեմպիոնը դարձել է «Սիեթլ Սուպերսոնիքս» ակումբը։ Եզրափակչում՝ վեց խաղերի արդյունքնում, «Սուպերսոնիքս»-ը հաղթել է «Վաշինգտոն Բուլեթս»-ին։
Ժուի լը Մուտիե
Անվանումը
Բնակավայրի անվանումը պատմական փաստաթղթերում հիշատակվել է հետևյալ ձևերով. լատինացված Gaudiaci՝ 1116 թվականին, ինչպես նաև 1151-1161 թթ. ու 1220-ի, այնուհետև՝ Joiacum, Joy՝ 1195-ին, Joi՝ 1269-ին, Joiaco, Valle Joiaci, Joyaco՝ 1482-ին, հաճախ նաև՝ Jouy-le-Moustier , Joui-sur-Oise:
1978-79 NBA մրցաշրջան
1978 թվականի NBA դրաֆթի «Պորտլենդ Թրեյլ Բլեյզերս» ակումբի կողմից՝ առաջին համարի ներքո ընտրվել է կենտրոնական Մայքլ Թոմփսոնը։ Դրաֆի ժամանակ 4-րդ համարի ներքո ընտրվել է Մայքլ Ռեյ Ռիչարդսոնը, 6-րդ համարի ներքո՝ Լարի Բըրդը, իսկ 9-րդ համարի ներքո՝ Ռեջի Տեուսը։ Սակայն Լարի Բըրդը մնացել է համալսարանում, որպեսզի շարունակի իր ուսումը, իսկ NBA-ում նրա առաջնախաղը տեղի է ունեցել հաջորդ մրցաշրջանին։
Աղբյուրներ
Կատեգորիա:Բասկետբոլի ազգային ասոցիացիայի դրաֆթներ
Ժուի լը Մուտիե
Անվանումը
Ենթադրվում է, որ բնակավայրի անվանման առաջին մասի հիմքում ընկած է Gaudius անձնանունը, իսկ երկրորդ մասը՝ -le-Moutier-ը, հին ֆրանսերենում նշանակել է եկեղեցի (առաջացել է monastērium, monastery բառից) ։
Պատմական հուշարձաններ
Պատմական հուշարձանի կարգավիճակ է շնորհվել Սուրբ Աստվածամոր ծննդյան եկեղեցուն (Ֆրանսիայի պատմական հուշարձանների ցանկում ներառվել է 1912 թ. դեկտեմբերի 11-ի հրամանագրով) և Grande Pierre de Jouy անվանումով հայտնի մենհիրին, որը հնագետները հայտնաբերել են 1874 թվականին, սակայն Ֆրանսիայի պատմական հուշարձանների ցանկում ներառվել է 1976 թվականին։
Տնտեսություն
2010 թվականի տվյալներով համայնքի աշխատունակ տարիքի շուրջ 12 000 մարդկանցից (15-64 տարեկան) տնտեսապես ակտիվ էին 9.017-ը (ակտիվության ցուցանիշը կազմել է 75,1 տոկոս՝ 1999 թվականի 72,9 %-ի դիմաց։ Տնտեսապես ոչ ակտիվ 2983 անձանցից 1328-ը սովորողներ էին, 835-ը՝ թոշակառուներ, 820-ը չէին աշխատում այլ պատճառներով ։
2010 թվականին համայնքում հաշվվում էր 5485 հարկատու տնային տնտեսություն։ Յուրաքանչյուր բնակչի հաշվով տարեկան միջին եկամուտը կազմել է 21 364 եվրո ։
Ժողովրդագրություն
Բնակչության թվաքանակի փոփոխությունները (Cassini и INSEE ):
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի քաղաքներ Կատեգորիա:Ֆրանսիայի բնակավայրեր
Ալեքսանդր Դիմշից
Ալեքսանդր Լվովիչ Դիմշից (Александр Львович Дымшиц, ), ռուս խորհրդային գրականագետ, քննադատ, հասարակական գործիչ, բանասիրական գիտությունների դոկտոր, պրոֆեսոր, ԳԴՏ արվեստի ակադեմիայի թղթակից անդամ։
1928 թվականից հրատարակել է գրականագիտական աշխատություններ՝ նվիրված սոցիալիստական ռեալիզմի տեսության, մարքսիստական գեղագիտության, խորհրդային բազմազգ գրականության, ինչպես նաև արտասահմանյան (հատկապես գերմանական) գրականության հարցերին։
Մահացել է 1975 թվականի հունվարի 31-ին Մոսկվայում։
(15) Էվնոմիա
(15) Էվնոմիա (Eunomia), աստերոիդ աստերոիդների հիմնական գոտում։ Հայտնաբերվել է 1851 թվականի հուլիսի 29-ին Անիբալե դե Գասպարիսի կողմից Նեապոլում ։
Միջին հեռավորությունը Արեգակից կազմում է 2,642379 ա. մ., առավելագույնը մոտենում է 2,1451 ա. մ. հեռավորության վրա և հեռանում 3,1396 ա. մ., իսկ Երկրի ուղեծրին Էվնոմիա աստերոիդը նվազագույնը մոտենում է 1,188 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1568,88 երկրային օրվա ընթացքում, իր ուղեծրով շարժվելով միջինում 0,229462 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,74° անկյուն։
Էվնոմիա աստերոիդը գլխավորում է Էվնոմիայի աստերոիդների ընտանիքը։ Այս ընտանիքի աստերոիդները շարժվում են Արեգակի շուրջ 2,54 - 2,72 ա. մ. միջակայքում ընկած մեծ կիսաառանցքներով, ունեն 11,6°-14,8° ուղեծրի թեքում և 0,121-0,180 էքսցենտրիսիտետ։ Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Էվնոմիայի ընտանիքի աստերոիդներ Կատեգորիա:1851 թվականին հայտնաբերված աստղագիտական մարմիններ Կատեգորիա:Անիբալե դե Գասպարիսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(7214) Անտիքլուս
(7214) Անտիքլուս (Anticlus), աստերոիդ Յուպիտերի տրոյացիներից։ Հայտնաբերվել է 1973 թվականի սեպտեմբերի 19-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 5,16318 ա. մ., առավելագույնը մոտենում է 4,9799 ա. մ. հեռավորության վրա և հեռանում 5,3465 ա. մ. ։ Արեգակի շուրջ մեկ ամբողջական պտույտ է կատարում 4285,23 երկրային օրվա ընթացքում, իր ուղեծրով շարժվելով միջինում 0,084009 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,47° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Յուպիտերի տրոյացի աստերոիդներ
Եռափեղկ փականի անբավարարություն
Եռափեղկ փականի անբավարարություն, կոչվում է նաև տրիկուսպիդալ անբավարարություն, սրտի փականային հիվանդության տեսակ է, որի դեպքում աջ նախասրտի և աջ փորոքի միջև տեղակայված փականը չի կարողանում ամբողջությամբ փակվել սիստոլայի ընթացքում։ Այդ դեպքում արյունը հետ է հոսում աջ փորոքից դեպի աջ նախասիրտ, ինչի արդյունքում աջ նախասրտում և աջ փորոքում ճնշումը մեծանում է ։ Արդյունքում մեծանում է կենտրոնական երակային ճնշումը։
Եռափեղկ փականի անբավարարության պատճառները բաժանվում են երկու խմբի՝ ժառանգական և ձեռքբերովի։ Եռափեղկ փականի առաջնային անբավարարությունը առաջանում է, երբ եռափեղկ փականը ախտահարվում է ինֆեկցիոն էնդոկարդիտի դեպքում։ Երկրորդային ախտահարումը առաջանում է այլ հիվանդության արդյունքում, օրինակ՝ ձախ փորոքային անբավարարություն կամ թոքային հիպերտենզիա։
Եռափեղկ փականի անբավարարության պատճառն է փականի հիմքի լայնացումը աջ փորոքի լայնացման ժամանակ, որի դեպքում փականի թերթիկները իրարից հեռանում են։ Անբավարարություն զարգանում է նաև փականների ախտահարման ժամանակ ։
Նշաններ և ախտանիշներ
Եռափեղկ փականի անբավարարության ախտանիշները կախված են անբավարարության ծանրությունից։ Ծանր անբավարարությունը առաջացնում է աջ սրտի անբավարարություն, ինչի արդյունքում կարող է զարգանալ ասցիտ և ծայրամասային այտուցներ ։
Աուսկուլտացիայով կարող է լսվել պանսիստոլիկ աղմուկ։ Աղմուկը ցածր հաճախականության է և ամենալավը լսվում է կրծոսկրի ստորին ձախ սահմանին։ Այն ուժեղանում է ներշնչման ժամանակ և թուլանում է արտաշնչման ժամանակ։ Այդ փոփոխությունը հայտնի է որպես Կարվալլոյի նշան։ Այնուամենայնիվ, աղմուկները կարող են չլսվել՝ սրտի աջ կողմում ցածր ճնշումների պատճառով։ Լսվում է սրտի երրորդ տոնը՝ ստորին կրծոսկրային սահմանին։ Այդ տոնը ուժեղանում է ներշնչման ժամանակ ։
Պարանոցի հետազոտման ժամանակ հայտնաբերվում են գիգանտ C-V ալիքներ՝ լծային անոթազարկում ։ Ծանր անբավարարության ժամանակ հայտնաբերվում է մեծացած լյարդ՝ որովայնի վերին աջ քառանկյունում։ Շոշափման ժամանակ կարելի է հայտնաբերել լյարդի պոիւլսացիան։
Մենդյուգա
Մենդյուգա (Мендюга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մերխենիգա գետի ձախ ափին՝ 30կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Էկոլոգիայի կառավարում
Էկոլոգիական մենեջմենթը կորպորատիվ կառավարման ընդհանուր համակարգի մասն է, որն ունի հստակ կազմակերպչական կառուցվածք և նպատակ է դնում հասնել էկոլոգիական քաղաքականությում առաջադրված դիրքերին՝ շրջակա միջավայրի պահպանության ծրագրերի իրականացման միջոցով։
Ֆեդուրինո (գյուղ, Վաչսկի շրջան)
Ֆեդուրինո (Федурино), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Էկոլոգիայի կառավարում
Պատմություն
1992 թվականին Ռիո-դե-Ժանեյրոյում կայացավ պետությունների ղեկավարների գագաթնաժողով՝ նվիրված մարդկային հասարակության և բնության կայուն զարգացմանը, որտեղ մասնավորապես ընդունվեց XXI դարի Օրակարգը։ Գագաթնաժողովում նաև որոշվել էր, որ էկոլոգիական մենեջմենթը պետք է դասել արդյունաբերական գործունեության և ձեռներեցության կայուն զարգացման վճռական դոմինանտությանը և բարձր առաջնայնությանը։ 1993 թ.-ին Համաշխարհային առևտրային համաձայնությանը նվիրված բանակցությունների ուռուգվայական փուլում որոշում ընդունվեց էկոլոգիական մենեջմենթի միջազգային չափանիշների ստեղծման վերաբերյալ։.Ստանդարտացման միջազգային կազմակերպությունը (ISO) իր շրջանակներում կազմակերպեց տեխնիկական կոմիտե 207 (TC 207), որը սկսեց ISO 14000 շարքի չափանիշներ սահմանել, որոնցով որոշվում էին էկոլոգիական մենեջմենթի համակարգերի գործունեության սկզբունքները։ 1996 թ.-ին թողարկվեց ISO 14001 առաջին և հիմնական չափանիշը (2004 թ.-ին վերանայված). 1998 թ. (Госстандарт) Պետչափանիշը հրապարակեց տեքստ ռուսերենով որպես ազգային ГОСТ Р ИСО 14001-98 (վերանայված 2007 թ.-ին), ինչպես նաև ժամանակի ընթացքում գործարկեց ISO 14000 շարքի մնացած չափանիշները։ 1993 թ.-ին Եվրամիությունը մտցրեց էկոլոգիական մենեջմենթի սեփական չափանիշը EMAS (Եվրամիության էկոմենեջմենթի և աուդիտի ընդհանուր կառուցվածք)։ 2000 թ.-ին այն վերանայվեց և ձեռնարկությունների էկոլոգիական մենեջմենթի համակարգի պահանջների մասում այն ուղղակիորեն վկայակոչում է ISO 14001 չափանիշի պահանջները։
Ֆեդուրինո (գյուղ, Վաչսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վաչսկի շրջանի բնակավայրեր
Էկոլոգիայի կառավարում
Կառուցվածք
Էկոլոգիական մենեջմենթի համակարգը ունի հետևյալ փոխկապակցված կառուցվածքային տարրերը.
Էկոլոգիական մենեջմենթի համակարգերի տարածում
Ձեռնարկությունները կարող են իրականացնել սերտիֆիկացում հենց ISO 14001 միջազգային չափանիշով կամ ազգային օբյեկտիվ չափանիշով։ 1996 թ.-ին աշխարհում գրանցված էին էկոլոգիական մենեջմենթ ունեցող 1491 կազմակերպություններ, 2000 թ.-ին՝ 22897 կազմակերպություններ, 2004 թ.-ին՝ 72877։ Ռուսաստանում առաջաին ձենարկությունը, որը ստեղծեց էկոլոգիական մենեջմենթի համակարգ, ի հայտ եկավ 1998 թ.-ին, 2004 թ.-ի ավարտին այդպիսի ձեռնարկությունները 127-ն էին։ 2009 թ.-ի հուլիսին էկոլոգիական մենեջմենթի համակարգեր գործառնվեցին 300 ռուսական կազմակերպություններում։
Հղումներ
Կատեգորիա:Էկոլոգիա Կատեգորիա:Մենեջմենթ
Բոգդանի (գյուղ, Վարվայի շրջան)
Բոգդանի (Богдани), գյուղ Ուկրաինայի Չեռնիգովի մարզի Վարվայի շրջանում։
2006 թվականի տվյալներով Բոգդանի գյուղում բնակվում էր 250 մարդ։ Բնակչության խտությունը կազմում էր 190,26 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Վարվայի շրջանի բնակավայրեր Կատեգորիա:Ուկրաինայի գյուղեր
Թյուրբե
Թյուրբեն (Türbe'), օսմանյան ճարտարապետությունում դամբարան է, հայտնի մարդկանց կամ հոգևոր առաջնորդների գերեզմանատուն։ Սովորաբար առանձին գտնվող թյուրբեն գտնվում է մզկիթի կամ կրոնական համալիրի հողում, սակայն հանդիպվում են թյուրբեներ որպես կից կառույցներ (կից թյուրբեներ)։
Զուլվիսիա
Զուլվիսիա, բանասեր-բանահավաք, ազգագրագետ և եպիսկոպոս Գարեգին Սրվանձտյանի Համով-Հոտով հայկական հեքիաթների ժողովածուում տեղ գտած հայկական հեքիաթ է, որը հրատարակվել է ,1884 թվականին  ։ Էնդրյու Լանգն 1907 թվականին հեքիաթը ներառել է «Ձիթենու փերի» գրքում «Զուլվիսիայի պատմությունը» վերնագրով։ Պատմությունը ներկայացված էր նաև Ռոջեր Լանսելին Գրինի «Մի անգամ վաղուց» հեքիաթների ժողովածուում, որը նկարազարդել է Վոյտեխ Կուբաստան։
Թյուրբե
Թյուրբեները սովորաբար իրենցից ներկայացնում են փոքր չափսի միախցային վեցանկյուն կամ ութանկյուն կառույցներ։ Թյուրբեի մեջտեղում գտնվում է հարուստ ձևավորված քարադամբան, չնայած որ որպես կանոն անմիջապես դագաղը գտնվում է հատակի մակարդակից ցածր։ Քարադամբարանի վրա հանգուցյալի մաքրությունը խորհրդանշող փայտից կամ քարից սպիտակ գույնի չալմա էր երբեմն տեղադրվում։
Զուլվիսիա
Համառոտ բովանդակություն
Անմարդաբնակ անապատի մեջ մի բարձր բլուր կա, որի հյուսիսայի կողմը պատված է դրախտային անտառներով և ավազաններով, որտեղ առատ որս կա։ Խորհրդավոր այս վայրը վատ համբավ ունի որովհետև այնտեղ անգամ զորավոր բանակներով գնացողները ետ չեն գալիս։ Թագավորը իր յոթ որդիներին պատվիրում չգնալ այն վայրը, որ հռչակված էր, որ գնացողը հետ չի գալիս ։
Հոր մահից հետո, թագավորի ավագ որդիները անտեսելով հոր խրատը գնում են անտառ ու չեն վերադառնում։ Կրտսերն որդին է գնում անտառ, ծառաները համտեսում են այնտեղ դրված ուտելիքը և թունավորվում։ Թագավորի տղան տեսնում է, որ այս անողը զինյալ կին է, բայց չի հասկանում նա թագուհի է, թե ավազակ կին։
Թյուրբե
Գրականություն
Կատեգորիա:Օսմանյան ճարտարապետություն Կատեգորիա:Դամբարաններ Կատեգորիա:Թուրքերեն բառեր և արտահայտություններ
Զուլվիսիա
Համառոտ բովանդակություն
Հեքիաթի հերոսուհին՝ Զուլվիսիան, ոսկեմազ, երկարամազ, գեղեցկուհին  հեքիաթի սկզբում դաժան ու հաշվենկատ դյուցազնուհի է։ Նա գայթակղում է տղամարդկանց՝ թագավորներին ու իշխանազուններին, իր գեղեցիկ ամրոց հրավիրում, ապա թունավորում կամ սպանում նրանց։ Սակայն թագավորի խիզախ ու խելացի տղան կարողանում է այնպես անել, որ Զուլվիսիան զրկվում է իր կախարդական ուժից ու դառնում նրա կինը։
Թարգմանություններ
Հեքիաթը ֆրանսերեն թարգմանել է Ֆրեդերիկ Մակլերը «Զուլվիսիա» (Zoulvisia) վերնագրով Contes Arméniens ժողովածուում և անգլերեն՝  «Զուլվիսիա» (Zoolvisia) վերնագրով թարգմանել է Ա. Գ. Սեկլեմյանը, Լեոն Սյուրմելյանը անգլերեն է թարգմանել նույնպես «Զուլվիսիա» (Zulvisia) վերնագրով , իսկ Լյուսի Մերի Ջեյն Գարնետը՝ «Ամազոնի թագուհի» վերնագրով (The Amazon Queen) ։
Ֆրեդերիկ Մակլերի թարգմանությունում թագավորի երեք որդիները ժառանգում են նրա ունեցվածքը, ավագը՝ թագը և գահը։ Որոշ ժամանակ անց որսի ժամանակ անհետանում է ավագը, հետո միջնեկ եղբայրը։ Կրտսեր որդին դառնում է թագավոր և հանդիպում Սուրբ Սարգսին կամ ըստ բնագրի՝ Սուրբ Սերժին։ Արքայազնը և Սուրբ Սարգիսը հանդիպում են «անտեսանելի և անզուգականին», (Հուգասյան-Վիլլայի թարգմանությամբ), ով սպանել է բազմաթիվ տղամարդկանց։ Սուրբն օգնում է արքայազնին կոտրել անեծքը։ Ավելի ուշ, երբ արքայազնն ամուսնանում է նրա հետ, մեկ այլ թագավոր ցանկանում է տիրել «անտեսանելի և անզուգականին» և նրա մոտ կախարդ է ուղարկում, որպեսզի շահի նրա սիրտը ։
Վերլուծություն
Պատմության երկրորդ մասը, այն բանից հետո, երբ հերոսը ամուսնանում է Զուլվիսիայի հետ, կարելի է դասակարգել որպես ATU 302B տիպի հեքիաթներին, «Հերոսի կյանքը կախված է սուրից». ; Հերոսը կորցնում է կնոջ մազերով մեալյոնը, ինչը ընկնում է չար թագավորի ձեռքը և նա սիրահարվում է և վհուկ է ուղարկում, որպեսզի փորձի գողանալ հերոսի կնոջը նրա անունից. հերոսը կորցնում է իր ուժի աղբյուրը՝ թուրը, և նրա կմոջը տանում են թագավորի մոտ ։
Զուլվիսիայի կերպարը հավասարեցվել է ճակատագրական կնոջ արքետիպին, որը ծուղակը գցում և հրապուրում է տղամարդկանց նրանց կործանելու համար։ Հետագայում նա ազատվում է այս դերից այն բանից հետո, երբ հերոսը կոտրում է նրա վրա դրված մութ հմայքը ։ Այնուամենայնիվ, այս փոխակերպումը նույնպես քննադատության է ենթարկվել, քանի որ կնոջ կերպարը կորցրել է ուժն ու գործունակությունը, որն ակտիվ դեր է ունեցել պատմվածքի առաջին մասում և տղամարդու հետ ամուսնությունից հետո ինքն իրեն դնում է պասիվ դերի մեջ ։
Հարակից հեքիաթներ
Պրոֆեսոր Սյուզան Ղուկասյան-Վիլան գտնում է, որ Դետրոյտում ծնված Քաթուն Մուրադյանի «Հսկա առաջնորդը» հեքիաթը «Զուլվիզիա» հեքիաթի «հատված» է ։  Սյուզան Ղուկասյան-Վիլան նշել է, որ ըստ Ժողովրդական հեքիաթի սյուժեների ցուցիչի այս հեքիաթը AT 519 տեսակի է՝ «Ուժեղ կինը որպես հարսնացու» ։
«Զուլվիսիայի» հեքիաթը նույնպես նշվել է որպես հունական Դոդեկանեսից հեքիաթի հայկական զուգահեռներից մեկը ։.
Ծանոթագրություններ
Կատեգորիա:Հայկական ժողովրդական բանահյուսություն Կատեգորիա:1884 գրքեր
Աստերոիդների ցանկ (234601-234700)
Աստերոիդների ցանկ (234501-234600) * Աստերոիդների ցանկ * Աստերոիդների ցանկ (234701-234800)
Ոսկեբեղիկ հոտավետ
Դասակարգում
Ոսկեբեղիկը պատկանում է կոմմելինյան (Commelinaceae) ընտանիքին, ընդգրկում է 12 տեսակ և աճում է Ամերիկայի Կենտրոնական և Հարավային տարածքներում ու Մեքսիկայում։ Սակայն հայտնի է մեկ տեսակը` ոսկեբեղիկը (Callisia fragrans): Այս բույսը նորաձև է 19-րդ դարից` անմիջապես հայտնաբերումից հետո։ Այնուհետև կալլիզիան մոռացվեց, իսկ հետագայում սկսեցին բազմացնել ոչ որպես վայրի բույս, այլ որպես դեղաբույս (ի միջի այլոց ոչ միայն մեզ մոտ, այլև արևմուտքում)։
Մի քանի անգամ այս բույսի անունը փոխել են։ Առաջին նկարագությունը տրվել է 1840 թվականին՝ որպես Spironema fragrans, հետո նրան անվանափոխեցին Rectanthera fragrans: Ժամանակակից անվանումը կալլիզիա է (Καλός — գեղեցիկ, Λις — շուշան – «գեղեցիկ շուշան»), այդ անունը նա ստացել է միայն 1942 թվականին, ամերիկացի R. E. Woodson-ից։ 1978 թվականին Կիևում հրատարակվել է «Տնային բույսեր և դեկորատիվ թփեր» գիրքը, որտեղ սխալմամբ այն անվանել են կալլիզիային դիխորազանդրա՝ Dichorisandra thirsiflora — դիխորազանդրա վրձնածաղիկ։ Լինելով կալլիզիայի մոտիկ ազգականը, այն միանգամայն ուրիշ բույս է և հազվադեպ է հանդիպում ։
Ոսկեբեղիկի, որպես դեղաբույսի տարածման գործում իր մեծ ներդրումն ունի Վլադիմիր Օգարկովը, որը համարյա 30 տարի այն օգտագործել է իր պրակտիկայում մինչև առաջին հոդվածը գրելը, որը տպվել է 2000 թվականին «Առողջ ապրելակերպ» թերթում ։ Հետո հետևեցին այլ հեղինակների բազմաթիվ հոդվածներ, որի շնորհիվ ժողովրդական բժշկության մեջ բույսն այժմ լայն կիրառում է ստացել։ Ոսկեբեղիկի կազմության և օրգանիզմի վրա նրա ունեցած ազդեցության մասին գիտական ուսումնասիրություններ են կատարվում Պետերբուրգում և Նովոսիբիրսկում ու միակ բանը, որ ապացուցված է, այն է, որ բույսը թունավոր չէ ։
Տարածում
Ոսկեբեղիկը լեռների լանջերով և թեքություններով սողացող բույս է, արմատակալում է ժայռերի հանգույցների մեջ, հասնում է ավելի քան 2 մետրի։ Ոսկեբեղիկ են անվանում երկար շյուղերի շնորհիվ, որոնք դուրս են գալիս տերևների արանքից, ինչպես գետնամորու բեղերը, և արմատակալում են։ Այդ «բեղերի» երկարոթյունը հասնում է մինչև 1 մետրի, նրանք մերկ են, կարմրա-շագանակագույն, երկար միջնհանգույցներով և ծայրերին տերևների ոչ մեծ վարդակներով (սովորաբար բուժման համար գործածելի են այն շյուղերը, որոնք ունեն 9 միջնհանգույցից ոչ պակաս)։
Խոշոր, մինչև 30 սմ, համարյա գծով իրար փոխարինող և ցողունը գրկող տերևները զարգանում են միայն արմատակալումից հետո։ Տերևը մասերի բաժանելիս ձգվում են կաուչուկի բարակ թելեր։ Չնայած երկար ցողունի, այն չի կարող ուղղահայաց դիրք ունենալ, ուստի բնակարանում այն աճեցնելիս անհրաժեշտ է որևէ հենարան ապահովել։
Բուսաբանական նկարագիր
Բույսը տարածված է Հարավային Ամերիկայի արևադարձային անտառներում, որտեղ ոսկեբեղիկը ձևավորում է իսկական խիտ կտորներ։ Տնային պայմաններում այն շատ ավելի գրավիչ է լինում։
Ոսկեբեղիկն ունի երկար սողացող ցողուն, մուգ կանաչ մեծ տերևավոր թիթեղներով, որոնք նման են եգիպտացորենին։ Բույսի ծաղկաբույլերը սպիտակ, փոքր, հաճելի բույրով ռասեմոզ են։ Վայրի բնության մեջ գործարանը կարող է աճել մինչև 3 մետր ։
Բույսի սաղարթը մեծ է, նեղ և երկար, ունի հարուստ կանաչ երանգ։ Ոսկեբեղիկի ծաղիկները ռասեմոզան են, յասամանագույն կամ վարդագույն երանգի` հաճելի բույրով։ Ծաղկմում է ամռանը։ Ոսկե բեղերի համար իդեալական տարբերակ կլինի արհեստականորեն ստեղծված ստվերով հարավային պատուհանը։
Բույսը ֆոտոֆիլ է, այն չի հանդուրժում արևի ուղիղ ճառագայթները։ Այն կարող է աճել ստվերում, բայց այս դեպքում այն շատ թույլ կլինի և կկորցնի իր դեկորատիվ ազդեցությունը։ Դրանից տերևի թիթեղները գունատվում են, իսկ ցողունները սկսում են ձգվել։
Բուժական հատկանիշներ
Իր բուժիչ ունակության շնորհիվ է, որ կալլիզիան օգտագործվում է ոչ միայն ժողովրդական բժշկության, այլև պաշտոնական բժշկության մեջ ։ Բույսն ունի իմունային համակարգը կարգավորղ, հակաբորբոքային, արյան մեջ խոլեսթերինի քանակը կարգավորող, հակաալերգիկ և մանրեազերծիչ ազդեցություն։ Այս ամենն իր կենսաակտիվ և քիմիական նյութերի պատճառով, որոնք գտնվում են բույսի մեջ բարձր կոնցենտրացիայով։
Ոսկեբեղիկը հարուստ է ֆիտոստիրոլով, վիտամիններով, պեկտիններով, ֆլավոնոիդներով։ Բույսի տարբեր մասերից կարելի է պատրաստել թեյեր, օրգանիզմի տոնուսը բարձրացնող ըմպելիքներ, թուրմեր և քսուքներ։
Բույսը օգտագործվում է առիթմիաների և սրտանոթային հիվանդությունների համար։ Այս հիվանդությունների դեմ պայքարելու համար օգտագործվում է բույսի թարմ քամած հյութը։ Հիպերտոնիայի և համատեղ հիվանդության դեպքում օգտագործվում են տերևային, ցողունային և բեղերի ալկոհոլային թուրմերը, որոնք պարունակում է մի շարք ակտիվ կենսաբանական նյութեր։
Բացի այդ, բույսն արագ բուժում է քերծվածքները, ոչ մեծ այրվածքները և վնասվածքները։ Ցավոտ տեղը քսում են թարմ հյութը կամ վերքի վրա դնում են ճզմած տերևը։ Ավելի բարդ դեպքերի համար բույսը նախապես հատուկ մշակում են` մեծացնելով նրա ակտիվությունը։ Դրա համար ցողունը և բեղերը կտրելուց անմիջապես հետո փաթաթում են պոլիէթիլենային տոպրակի մեջ և երկու շաբաթ դնում սառնարանի ներքևի մասում՝ 3-4 աստիճան զրոյից բարձր ջերմաստիճանային պայմաններում ։
Օգտագործման եղանակներ
Ոսկեբեղիկը հեռու է պանացեայից և նրա ազդեցությունը հիմնականում հիմնված է հիվանդի` բուժմանը վստահելու վրա, բայց մյուս կողմից իմունային համակարգի և ներզատիչ գեղձերի մի փոքր խթանումը, որը տալիս է բույսը, օգտակար են բորբոքային տիպի մի շարք հիվանդությունների դեպքում։
Կարելի է օգտագործել և ցողունների թուրմը, դրանով ախտահանելով վերքերը, իսկ օստեոխոնդրոզի, ռևմատիզմի և իշիասի ժամանակ նրանով շփել մարմնի ցավոտ հատվածները։ Արտաքին օգտագործման լուծույթ պատրաստելու համար հարկավոր է վերցնել 12 հանգույցներով երկարություն ունեցող բույս, թրմել 0,5 լիտր օղու մեջ, 10 օր պահել մութ տեղում։ Այս հեղուկը օգտագործում են թրջոցների և շփումների դեպքում ։
Զգուշացում
Կալլիզեայուվ բուժումն ունի որոշակի յուրահատկություններ և հակացուցումներ ։ Չի կարելի բուսաբուժությամբ զբաղվել առանց փորձված ֆիտոթերապևտի հետ խորհրդակցելու, քանի որ յուրաքանչյուր հիվանդության համար դեղի չափը և դեղը խմելու սխեման տարբեր է։ Մեծ չափաբաժնով կամ տևական ժամանակաշրջանում դեղն ընդունելը կարող է վնասել ձայնալարերը, փոխվել ձայնի տեմբրը, երբեմն նույնիսկ ձայնը։ Իսկ վերականգնումը շատ դանդաղ է ընթանում։
Բույսի մշակություն
Ոսկեբեղիկը հեշտ է աճեցնել բնակարանում։ Այն բազմանում է բեղիկներով ու սովորական կտրոններով։ Ամենաբարենպաստ ժամանակաշրջանը` մարտ, ապրիլ ամիսներն են, բայց անհրաժեշտության դեպքում կարելի է ողջ տարին բազմացնել։ Կտրոնները կարելի է թողնել ջրում, որպեսզի դրանք արմատակալեն, հետո հողի մեջ տեղադրել, երբեմն անմիջապես հողի մեջ արմատակալում են ։
Երիտասարդ բուրավետ կալլիզիան ամեն տարի տեղափոխում են, իսկ մեծերը երկու-երեք տարին մեկ` գարնանը կամ աշնանը։ Այս բույսը սիրում է լույս, բայց ոչ արևի ուղիղ ճառագայթներ, հատկապես տաք երեկոներին։ Այդ ժամանակ նրանք գունաթափվում են, ճլորում և բեղեր չեն առաջանում։ Սակայն ստվերոտ տեղ տեղափոխելուց հետո արագ վերականգնվում են ։
Բույսի վնասատուներ
Վնասատուներից հայտնի են կարմիր սարդոստայնային տիզը և տրիպսները։ Նրանք ապրում են տերևի շեղբերների վրա, սնվում դրանց հյութով, ինչը հանգեցնում է դրանց դեղնելուն և չորանալուն։ Բույսի վարակի առաջին իսկ նշանների դեպքում անհրաժեշտ է ցողել ինսեկցիդով և 1-2 օր ծածկել պոլիէթիլային տոպրակով։ Լավագույն պրոֆիլակտիկան ջրով ցողելն է, խոնավ օդի ամենօրյա ապահովումը։
Եթե վնասատուներն արդեն հայտնվել են, ապա ոսկե բեղը պետք է բուժվի Actellic միջատասպանի օգտագործմամբ` համաձայն փաթեթի վրայի ցուցումների ։
Ծանոթագրություններ
Կատեգորիա:Թունավոր բույսեր Կատեգորիա:Դեղաբույսեր Կատեգորիա:Սենյակային բույսեր
Արագուատինս
Արագուատինս  (Araguatins), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Բիկու դու Պապագայուի գավառի կազմի մեջ։ Բնակչությունը կազմում է 29 936 մարդ՝ 2006 թվականի տվյալներով։ Գրավում է 2 297,3 կմ2 տարածք։ Բնակչության խտությունը՝ 13,03 մարդ/կմ²։
Պատմություն
Քաղաքը հիմնադրվել է 1989 թվականին։
Աշխարհագրություն
Տեղանքի կլիման արևադարձային է։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր
Ժողովածու (3169)
Ժողովածու (3169), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3169 թվի տակ։ Ձեռագիրը գրվել է 17-րդ դարում Ղազար Երեց գրիչի կողմից։ Գրված է թղթի վրա, որը ունի 14,8×10,5 չափս։ Ձեռագիրը կազմված է 454 թերթից։ Գրված է միասյուն, նոտրգրով և բոլորգրով։ Կազմը` կաշեպատ տախտակ ստվարաթուղթ, աստառը՝ սև մետաքս։ Հիշատակարաններ գրչի՝ 437բ, հետագայի՝ պահպանակ Ա (1758 թվական, նաև պարսկերեն) ։
Ծանոթագրություններ
Կատեգորիա:Մատենադարանի ձեռագրեր
Գալանտին
Ծանոթագրություններ
Կատեգորիա:Ֆրանսիական խոհանոց Կատեգորիա:Մսով ուտեստներ
Կասինո
Կասինո  (Cassino), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։ Սահմանակցում է Չերվարոյին, Պինյատարո Ինտերամնային, Ռոկկա դ'Էվանդրոյին (CE), Սան Վիտտորե դել Լացիոյին, Սանտ'Ապոլինարեին, Սանտ'Էլիա Ֆյումեռապիդոյին, Տերելլեին, Վիլլա Սանտա Լուչիային ։
Բնակչության թվաքանակը 2014 թ. տվյալներով եղել է 35.913, 2017 թ. փետրվարի տվյալներով՝ 36.570, բնակչության խտությունը՝ 397 մարդ/կմ²։ Տարածքը՝ 82 կմ²։ Փոստային ինդեքս՝ 03043։ Հեռախոսային կոդ՝ 0776։
Բնակավայրի հովանավորը Սուրբ Բենեդիկտ Նուրսիացին է, որի տոնը յուրաքանչյուր տարի նշվում է մարտի 21-ին։
Արտաքին հղումներ
Կատեգորիա:Իտալիայի բնակավայրեր Կատեգորիա:Իտալիայի քաղաքներ Կատեգորիա:Բյուզանդիայի քաղաքներ
Յորղոս Սաբանիս
Յորղոս Սաբանիս (Γιώργος Σαμπάνης, ), հույն թեթևատլետ, սպրինտեր, երգիչ, կոմպոզիտոր, երաժշտական պրոդյուսեր, որը հայտնի է Ելենա Պապարիզուի հետ համագործակցությամբ։
Կենսագրություն
Յորղոս Սաբանիսը ծնվել է 1983 թվականի մայիսի 15-ին Աթենքում։ Մանկությունից նա հետաքրքրված էր երաժշտությամբ, կիթառ էր նվագում, բանաստեղծություններ էր գրում։ Սակայն երիտասարդի ամենալուրջ զբաղմունքը սպորտն էր՝ սպրինտ 100 մ-ով։ Մասնագիտական ​​մարզական գործունեության ընթացքում ստացել է 14 ոսկե մեդալ։ Ի թիվս այլ հարգված հույն մարզիկների, նա մասնակցել է 2004 թվականի Օլիմպիական խաղերի բացման արարողությանը։
2007 թվականի հոկտեմբերին Յորղոս Սաբանիսը նախ փորձել է իրեն՝ որպես կոմպոզիտոր, երգչուհի Ելենա Պապարիզուի համար գրելով «Το Φιλί Της Ζωής» երգը, որը մեծ հաջողություն է ունեցել և դարձել ռեժիսոր Նիկոս Զապատինասի համանուն հունական ֆիլմի պաշտոնական սաունդթրեքը։ Դրանից անմիջապես հետո նա թողարկել է իր առաջին անհատական ​​ սինգլը՝ «Κάπου αλλού», որն իր մեջ ներառում է «Σ 'αφήνω στον επόμενο» հիթը։
2008 թվականի մարտին Յորղոս Սաբանիսը պաշտոնապես թողարկել է իր առաջին լիարժեք ստուդիական ալբոմը «Χαράματα» վերնագրով։ «Σ'αφήνω στον επόμενο», «Χαράματα» և «Μοιρασιά» (գրված է Խրիստոս Դանտիսի հետ) ալբոմի երգերը հիթեր դարձան Հունաստանում։ Ալբոմի բոլոր երգերի երաժշտությունը գրել է ինքը՝ Սաբանիսը, իսկ բառերը Յանիս Դոկասը, Անաստասիան և Յորղոս Ստավրոպուլոսը։ «Ένα φως ανοιχτό» երգի ձայնագրմանը մասնակցել է Սպիրոս Լամբրոսի մանկական երգչախումբը։ 2008 թվականի ընթացքում երգիչը բազմաթիվ համերգներ է ունեցել Հունաստանում, ինչպես նաև գրել է ևս երկու հիթ Ելենա Պապարիզուի կրկնակի պլատինե ալբոմի համար՝ «Βρίσκω Τον Λόγο Να Ζω», մասնավորապես՝ «Η Καρδιά Σου Πέτρα» և« Πυροτεχνήματα»։